**ผู้หญิงหลายหน้ากับสุดหล่อขี้ลืม** (เกาหลี: 뷰티 인사이드) หรือ **หัวใจไม่จำกัดร่าง** หรือ **ร่างใหม่หัวใจไม่เปลี่ยน** เป็นซีรีส์โทรทัศน์ของเกาหลีใต้ปี ค.ศ. 2018 ที่สร้างจากภาพยนตร์เกาหลีใต้ปี ค.ศ. 2015 ที่มีชื่อเดียวกัน นำแสดงโดยซอ ฮย็อน-จิน, อี มิน-กี, อี ดา-ฮี และอัน แจ-ฮย็อน ออกอากาศทางช่องเจทีบีซี ตั้งแต่วันที่ 1 ตุลาคม ถึง 20 พฤศจิกายน ค.ศ. 2018

เรื่องย่อ
---------

เกี่ยวกับเรื่องราวความรักของ ฮัน เซ-กเย (ซอ ฮย็อน-จิน) ซึ่งเป็นนักแสดงหญิงระดับเอลิสต์ เธอเป็นที่รู้จักในฐานะตัวปัญหาและเป็นเป้าหมายของข่าวลือมากมาย ชีวิตของเธอช่างลึกลับ แต่จริง ๆ แล้วเธอมีอาการผิดปกติ เนื่องจากในช่วงหนึ่งของทุกเดือนรูปร่างหน้าตาของเธอจะเปลี่ยนไปเป็นคนละคน ซอ โด-แจ (อี มิน-กี) ซึ่งเป็นผู้อำนวยการบริหารของบริษัทสายการบินแห่งหนึ่ง เขาดูสมบูรณ์แบบ มีเสน่ห์และฉลาด แต่จริง ๆ แล้วเขามีภาวะไม่รู้ใบหน้า ในที่สุดทั้งสองก็ตกหลุมรักกัน

นักแสดง
-------

### นักแสดงหลัก

* ซอ ฮย็อน-จิน รับบท ฮัน เซ-กเย

นักแสดงหญิงชั้นนำที่ตกเป็นประเด็นข่าวลือมากมาย เพราะจู่ ๆ เธอก็หายตัวไปจากสายตาสาธารณะชนในบางครั้ง ทุกเดือนเธอจะแปลงร่างเป็นคนอื่นเป็นเวลาหนึ่งสัปดาห์ (เช่น หญิงชรา เด็กหนุ่ม หญิงคอเคเชียน ฯลฯ) มีเพียงไม่กี่คนที่รู้ความลับของเธอ และพวกเขาก็พยายามอย่างเต็มที่เพื่อปกปิดความลับของเธอ เธอเป็นนางแบบให้กับสายการบินทีโรดแอร์ไลน์ เธอมีความเกี่ยวข้องกับโด-แจโดยที่เธอไม่รู้
* อี มิน-กี รับบท ซอ โด-แจ

ผู้อำนวยการบริษัทสายการบินทีโรดแอร์ไลน์ ซึ่งมีภาวะไม่รู้ใบหน้า หลังจากที่สมองของเขาได้รับบาดเจ็บจากอุบัติเหตุ เขาซ่อนความผิดปกติของเขาและจดจำนิสัยและรูปลักษณ์ของผู้คนเพื่อจดจำพวกเขา เขามีความเกี่ยวข้องกับเซ-กเยซึ่งเขาก็ไม่รู้เหมือนกัน
* อี ดา-ฮี รับบท คัง ซา-รา

น้องสาวต่างบิดาของโด-แจที่ทะเลาะกับเขาเพื่อปกปิดปมด้อยของเธอที่ไม่ได้เป็นลูกสาวแท้ ๆ ของซุนโฮกรุ๊ป เธอเป็นเจ้าของ OneAir ซึ่งเป็นคู่แข่งทางธุรกิจของโด-แจที่เธอปรารถนาจะเอาชนะให้ได้ ในที่สุดเธอก็ตกหลุมรัก รยู อึน-โฮ เพื่อนของเซ-กเย
* อัน แจ-ฮย็อน รับบท รยู อึน-โฮ

นักบวชที่คาดหวังในเรื่องความสงบสุข เขาปกป้องความลับของ ฮัน เซ-กเย ในฐานะเพื่อนสนิทของเธอ เขาสนใจ คัง ซา-รา น้องสาวของโด-แจ เขาเปลี่ยนความฝันของเขาเพราะเธอ
### นักแสดงสมทบ

#### ผู้คนรอบข้าง เซ-กเย

* มูน จี-อิน รับบท ยู อู-มี

ผู้จัดการและเพื่อนสนิทของเซ-กเย เป็นอีกคนที่รู้ความลับของเธอเช่นกัน
* คิม ฮี-ช็อง รับบท ฮัน ซุก-ฮี

แม่ของเซ-กเย
* รยู ฮวาย็อง รับบท แช ยู-รี

นักแสดงหญิงที่เป็นคู่แข่งของเซกเยและพยายามอย่างดีที่สุดเพื่อโค่นเซกเย
### ผู้คนรอบข้าง โด-แจ

* อี แท-รี รับบท ช็อง จู-ฮวาน

เลขาของโด-แจ เขามักจะพูดเหน็บแนมโด-แจแต่ก็เป็นคนตรงไปตรงมา และภักดีต่อโด-แจอย่างไม่เปลี่ยนแปลง เขาเป็นหนึ่งในไม่กี่คนที่รู้เรื่องอาการป่วยของโด-แจ
* นา ย็อง-ฮี รับบท อิม ช็อง-ย็อน

แม่ของโด-แจและแม่เลี้ยงของซา-รา
* อี มูน-ซู รับบท ประธาน อิม

ตาของโด-แจและพ่อของอิม ช็อง-ย็อน เขาคิดว่าโด-แจไร้ความสามารถโดยไม่รู้ว่าหลานชายของเขาป่วย

งานสร้าง
--------

การอ่านบทละครครั้งแรกเกิดขึ้นในวันที่ 22 กรกฎาคม ค.ศ. 2018

อ้างอิง
-------

1. 1 2  [단독] 서현진, 드라마 '뷰티인사이드' 여주인공 물망. *Sports Donga* (ภาษาเกาหลี). April 12, 2018.
2. ↑  "[단독] '또 오해영' 송현욱 PD, '뷰티 인사이드' 연출…서현진과 재회". *News1* (ภาษาเกาหลี). May 21, 2018.
3. ↑  "[공식입장] 서현진X이민기, '뷰티인사이드' 출연 확정..로코 치트키 특급만남". *Huffington Post Korea* (ภาษาเกาหลี). July 9, 2018.
4. ↑  ""Beauty Inside - Drama" Seo Hyun-jin and Lee Min-ki Top Billing for Drama Recreation of Popular Film". *Hancinema*. Newsen. July 8, 2018.
5. ↑  "[공식입장] '뷰티 인사이드', 서현진X이민기X이다희X안재현 캐스팅 확정". *Osen* (ภาษาเกาหลี). August 6, 2018.
6. ↑  "Seo Hyun-jin on way to find 'Beauty Inside' herself". *Kpop Herald*. October 1, 2018.
7. ↑  Park Jin-young (July 9, 2018). "[공식입장] 서현진X이민기, '뷰티인사이드' 출연 확정..로코 치트키 특급만남". *Osen* (ภาษาเกาหลี).
8. ↑  문지인, '뷰티 인사이드' 출연 확정..서현진 지키는 대표役(공식). *Herald Corporation* (ภาษาเกาหลี). July 24, 2018.
9. ↑  "Ryu Hwa-young to Show in "Beauty Inside - Drama"". *Hancinema*. Star News. July 19, 2018.
10. ↑  배우 이태리, 드라마 '뷰티 인사이드' 출연확정, 서현진-이민기와 호흡. *Sports Seoul* (ภาษาเกาหลี). July 26, 2018.
11. ↑  [공식]나영희 '뷰티 인사이드' 합류…이민기母 '재벌가 여성 대표'. *Sports Chosun* (ภาษาเกาหลี). August 24, 2018.
12. ↑  "'뷰티인사이드' 서현진X이민기X이다희X안재현, '로코력 만렙'들의 첫 대본리딩". *Herald Corporation* (ภาษาเกาหลี). August 13, 2018.
13. ↑  "[SBS Star] Lee Minki & Seo Hyun-jin Spotted Reading Script for Their New Drama". *SBS New*. August 13, 2018.